cyanic-selkie/wikianc huggingface dataset:
Ժան-Բատիստ Բարոնյան
Ստեղծագործություններ
Նրա լավագույն ստեղծագործություններից են՝` «Մայրասպանը» (1982), «Լորդ Ջոն» (1986), «Կյանքը շարունակվում է» (1990), «Խենթ մարդասպանը» (1995), «Հյուսիսի քամին» (1996), «Սպիտակ ապոկալիպս» (2000), «Սև թիթեռներ» (2006) վեպերը, «Ուրվականի քաղաքում» (1996), «Ի թիվս այլ ոճիրների» (1999), «Ինը մանր, շատ սովորական հանցագործություն» (2006) պատմվածքների ժողովածուները, «Բոդլեր» (կենսագրոություն, 2006), «Ֆրանսերեն ֆանհտաստիկ գրականության համայնապատկերը» (1978), «Սիմենոն վիպասանը» (2003), «Սիմենոնը կամ գորշ վեպը» (2003) գրական-վերլուծական աշխատությունները, հեքիաթներ մանուկների համար և այլն։
Բարոնյանից հայերեն լուս են տեսել «Մայրաասպանը » (1999 թվական), «Հյուսիսային քամին» (2001 թվական) հոգեբանական – արկածային վեպերը և «Ի թիվս այլ ոճիրների» (2004 թվական) պատմվածքների ժողովածուն։ Երեք գրքերն էլ լույս է ընծայել Լուսաբաց հրատարակչությունը՝ Ալեքսանդր Թոփչյանի թարգմանությամբ ֆրանսերենից։ Բելգիայում ֆրանսերենով ստեղծագործող գրողների միության անդամ է։ Ի թիվս բազմաթիվ այլ մրցանակների արժանացել է Բելգիայի ֆրանսիական համայնքի խորհրդարանի գրական մրցանակի (2007)։ 2005 թվականի հոկտեմբերին Բարոնյանը մասնակցեց Երևանում տեղի ունեցած Օտարագիր հայազգի գրողների առաջին խորհրդաժողովին։
Պարգևներ
Պարգևատրվել է ՀՀ Մշակույթի նախարարության ոսկե մեդալով (2005)։
Աղբյուրներ
«Արտասահմանյան գրականություն», 2016 N 1:
Կատեգորիա:Բելգիահայ արձակագիրներ Կատեգորիա:Բելգիահայ բանաստեղծներ Կատեգորիա:20-րդ դարի բելգիացի վիպասաններ Կատեգորիա:Գրական կեղծանուններով հայտնի հեղինակներ
Ժյուլվեռն Խաչատրյան
Ժյուլվեռն Բաղդասարի Խաչատրյան, հայ ֆիզիկոս, ֆիզիկամաթեմատիկական գիտությունների դոկտոր, պրոֆեսոր։
Կենսագրություն
1958 թվականին ավարտել է Մարտունու միջնակարգ դպրոցը, 1964 թվականին՝ ԵՊՀ ֆիզիկայի ֆակուլտետը։ 1965 թվականին աշխատանքի է անցել ԵՊՀ ընդհանուր ֆիզիկայի ամբիոնում որպես ասիստենտ։ 1973 թվականին Լենինգրադում պաշտպանել է թեկնածուական, 1993 թվականին Մոսկվայում՝ դոկտորական ատենախոսություն։ 1981 թվականին նրան շնորհվել է դոցենտի, 2004 թվականին՝ պրոֆեսորի կոչում։
Հեղինակ է շուրջ 60 գիտական հոդվածների և համահեղինակ մի քանի ձեռնարկի՝ «Մեխանիկայի ֆիզիկական հիմունքները» (Երևան, 2001), «Օպտիկայի լաբորատոր աշխատանքների ձեռնարկ» (Երևան, 2001), «Էլեկտրականության լաբորատոր աշխատանքների մեթոդական ցուցումներ» (Երևան, 1984)։
Ժյուլվեռն Խաչատրյանի գիտական աշխատանքները նվիրված են գերբարձր հաճախության ռադիոչափական մեթոդներով մթնոլորտի ջրապարունակության ուսումնասիրմանը։ Նա առաջարկել է մեթոդ, որը հնարավորություն է ընձեռում մեծ բարձրությունների վրա թռչող արհեստական արբանյակներից գերբարձր հաճախության ռադիոալիքների և օպտիկական դիտարկումների միջոցով որոշել մթնոլորտում ջրային գոլորշիների պարունակությունը։ Ցույց է տվել, որ մթնոլորտում ալիքատարի առաջացման համար կարևոր է ոչ միայն բեկման ցուցչի փոփոխությունը, այլ նաև օդային շերտի հաստությունը, որտեղ փոփոխվում է բեկման ցուցիչը։ Նրա ղեկավարությամբ տեսականորեն ապացուցվել և փորձով հիմնավորվել է «օդ-ջրի մակերևույթ» համակարգի ռադիոճառագայթման ինտենսիվության հորիզոնական բաղադրիչը խիստ կախված է մթնոլորտում ջրային գոլորշիների ուղղաձիգ բաշխման պրոֆիլից ։
Ծանոթագրություններ
Կատեգորիա:Հայ ֆիզիկոսներ Կատեգորիա:ԵՊՀ ֆիզիկայի ֆակուլտետի շրջանավարտներ Կատեգորիա:Ֆիզիկամաթեմատիկական գիտությունների դոկտորներ Կատեգորիա:Հայ պրոֆեսորներ Կատեգորիա:ԵՊՀ դասախոսներ
Խոսե Կարլոս Մարիատեգի
Խոսե Կարլոս Մարիատեգի Լա Չիռա (José Carlos Mariátegui La Chira, ), պերուացի քաղաքական գործիչ, հասարակագետ, գրաքննադատ։
1918 թվականից մասնակցել է բանվորական շարժմանը, 1919 թովականին արտաքսվել երկրից, մեկնել Եվրոպա։ Ներկա է եղել Իտալիայի կոմկուսի հիմնադիր համագումարին (1921) և 1922 թվականի Ջենովայի կոնֆերանսին։ Վերադառնալով Պերու (1923)՝ պրոպագանդել է մարքսիզմ-լենինիզմ։ Առաջիններից մեկը տվել է Լատինական Ամերիկայի պատմության և մշակույթի մարքսիստական վերլուծությունը։ Մարիստեգին նպաստել է Լատինական Ամերիկայում խորհրդային գրականության ժողովրդականացմանը։ 1926 թվականից հրատարակել է «Ամաուտա» («Amauta», մինչև 1930 թվականը) հանդեսը, որի շուրջ համախմբել է մայրցամաքի բազմաթիվ մշակութային գործիչների, 1928 թվականից՝ «Լաբոր» («Labor») բանվորական թերթը։ 1928 թվականին հիմնել է Պերուի կոմկուսը (մինչև 1930 թվականը կոչվել է սոցիալիստական), եղել դրա առաջին գլխավոր քարտուղարը։
Ծանոթագրություններ
Կատեգորիա:Պերուի քաղաքական գործիչներ Կատեգորիա:Պերուացի լրագրողներ Կատեգորիա:20-րդ դարի լրագրողներ
Ռուսաստանի Դաշնության Սահմանադրություն
Ռուսաստանի Դաշնության Սահմանադրություն (Конституция Российской Федерации), Ռուսաստանի Դաշնության բարձրագույն նորմատիվ իրավական ակտ։ Ռուսաստանի ժողովրդի կողմից  ընդունվել է 1993 թվականի դեկտեմբերի 12-ին, ուժի մեջ է մտել 1993 թվականի դեկտեմբերի 25-ից։ Սահմանադրությունն ունի բարձրագույն իրավաբանական ուժ, որը ամրապնդում է Ռուսաստանի սահմանադրական կարգի հիմունքները, պետական կառուցվածքը, ներկայացուցչական, գործադիր, դատական իշխանության մարմինների և տեղական ինքնակառավարման համակարգի ձևավորումը, իրավունքներն ու ազատությունները, ինչպես նաև սահմանադրական փոփոխությունները ու Սահմանադրության վերանայումը  ։
Սահմանադրության պատմություն
1990-1991 թվականներին տեղի է ունեցել ԽՍՀՄ փլուզումը։ Բոլոր հանրապետությունները, այդ թվում՝ ՌԽՖՍՀ, ընդունել են Հռչակագիր պետական ինքնիշխանության մասին։ Հանրապետության ժողովրդական պատգամավորների համագումարը 1990 թվականի հունիսի 12-ին ընդունեց ՌՍՖՍՀ պետական ինքնիշխանության մասին հռչակագիրը։
Նախագծի մշակում
1990 թվականի հունիսի 16-ին ստեղծվեց ՌԽՖՍՀ  I  ժողովրդական պատգամավորների համագումարի սահմանադրական հանձնաժողով, որը սկսել է այս աշխատանքը։ Հանձնաժողովի նախագահ է նշանակվել ՌՍՖՍՀ Գերագույն Խորհրդի տեղակալ Բորիս Ելցինը, ՌՍՖՍՀ Գերագույն Խորհրդի   առաջին տեղակալ՝ Ռուսլան Խասբուլատով, քարտուղար՝ ՌՍՖՍՀ ժողովրդական պատգամավոր Օլեգ Ռումյանցևը։ Սկզբում հանձնաժողովի կազմում ընդգրկվել են 102 պատգամավոր, բայց  1992 թվականի նոյեմբերին նրա թվաքանակը կրճատվել է մինչեւ 98-ի, մասնավորապես, այն պատճառով, որ Սահմանադրական հանձնաժողովի երեք անդամ ընտրվել են Սահմանադրական դատարանի կազմում  :
Սակայն քաղաքական ուժերի բարդ դասավորությունը  ժողովրդական պատգամավորների կազմում հանգեցրել է նոր Սահմանադրության ընդունման զգալի փոփոխությունների:Հիմնականում գործընթացը ընդհանում էր ՌՍՖՍՀ գործող Սահմանադրությունում  բազմաթիվ փոփոխություններ կատարելու ճանապարհին, որը իհարկե այս ամենի հետ մեկտեղ հակասական բնույթ էր կրում։ Նրա որոշ նորմեր հակասում են ուրիշներին։ Այս անհամաձայնությունը առաջացնում էր կատաղի հակամարտություն և իշխանության օրենսդիր և գործադիր ճյուղերի դիմակայությունը։
1993 թվականի սեպտեմբերի 21-ին, Ռուսաստանի Դաշնության Սահմանադրական դատարանը կայացրել է ՌԴ Սահմնադրական դատարանի 1993 թվականի սեպտեմբերի 21-ի № 3-2 եզրակացությունը  Ռուսաստանի Դաշնության Նախագահ Բորիս  Ելցինի Ռուսաստանի Դաշնության Սահմանադրության գործողությունների և որոշումների մասին, կապված իր 1993 թ. սեպտեմբերի 21-ի հրամանագրի հետ, Ռուսաստանի Դաշնությունում փուլային սահմանադրական բարեփոխումների մասին, որը  ազատեց  Բորիս Ելցինին նախագահի պաշտոնից ։
Ծանոթագրություններ
Կատեգորիա:Սահմանադրություններ Կատեգորիա:Սահմանադրություններ ըստ երկրի Կատեգորիա:1993 Ռուսաստանում Կատեգորիա:Ռուսաստանի պատմություն (1992–ներկա)
Ներքին Ղանդաուրա
Ներքին Ղանդաուրա (ქვემო ყანდაურა), գյուղ Վրաստանում։ Գտնվում է Կախեթի մարզի Սագարեջոյի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 1013 մարդ ։
Տարածք
Կենտրոնի բարձրությունը 680 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
ԱՍԵԱՆ-Չինաստան ազատ առևտրի գոտի
ԱՍԵԱՆ-Չինաստան ազատ առևտրի գոտին, որը հայտնի է նաև որպես Չինաստան – ԱՍԵԱՆ ազատ առևտրի գոտի, ազատ առևտրի տարածք է Հարավարևելյան Ասիայի պետությունների ասոցիացիայի (ԱՍԵԱՆ) տասը անդամ պետությունների և Չինաստանի Ժողովրդական Հանրապետության միջև։
Պատմություն
Չինաստանը ազատ առևտրի գոտի ստեղծելու գաղափարը առաջին անգամ առաջարկեց 2000 թվականի նոյեմբերին։ ԱՍԵԱՆ-ի և Չինաստանի առաջնորդները որոշեցին ուսումնասիրել տարածաշրջանում տնտեսական ինտեգրմանն ուղղված միջոցառումները ։  Հաջորդ տարի Բրունեյում նրանք հաստատեցին ԱՍԵԱՆ-Չինաստան ազատ առևտրի գոտու ստեղծումը ։
Շրջանակային համաձայնագիրը ստորագրվել է 2002 թվականի նոյեմբերի 4-ին Կամբոջայի Պնոմպեն քաղաքում՝ տասնմեկ կառավարությունների ղեկավարների կողմից՝ Հասանալ Բոլխիյա (Բրունեյի Դարուսսալամի սուլթան), Հուն Սեն (Կամբոջայի վարչապետ), Մեգավատի Սուկարնոպուտրի (Ինդոնեզիայի նախագահ), Բունհանգ Վորաչիտ (Լաոսի վարչապետ), Մահաթիր բին Մոհամադ (Մալայզիայի վարչապետ), Թան Շվե (Բիրմայի վարչապետ), Մարիա Մակապագալ Առոյո (Ֆիլիպինների նախագահ), Գոհ Չոկ Թոն (Սինգապուրի վարչապետ), Թաքսին Շինավատրան (Թաիլանդի վարչապետ), Փան Վան Խին (Վիետնամի վարչապետ), Ժու Ռոնջին (Չինաստանի Ժողովրդական Հանրապետության պետական խորհրդի վարչապետ) ։
Առաջին փուլը ուղղված էր 6 առաջին ստորագրող կողմերին, ովքեր զբաղվում էին իրենց արտադրանքի 90% -ի սակագների վերացմամբ մինչև 2010 թվականը ։ 2003թ․-ից մինչև 2008 թվականը ընկած ժամանակահատվածում ASEAN-ի հետ առևտուրը աճել է 59,6 միլիարդ դոլարից մինչև 192,5 միլիարդ ԱՄՆ դոլար ։ 21-րդ դարում Չինաստանի խոշոր տնտեսական տերության վերափոխումը հանգեցրեց բամբուկե ցանցում օտարերկրյա ներդրումների ավելացմանը, որը մի շարք արտասահմանյան չինական բիզնեսների ցանց է, որոնք գործում են Հարավարևելյան Ասիայի շուկաներում և կիսում են ընդհանուր ընտանեկան և մշակութային կապերը ։  ԱՍԵԱՆ-ի անդամներն ու Չինաստանի Ժողովրդական Հանրապետությունը 2008 թվականին ունեցել են համախառն անվանական ներքին արտադրանք՝ մոտավորապես 6 տրիլիոն ԱՄՆ դոլար ։
2010 թ.-ի հունվարի 1-ին ԱՍԵԱՆ երկրներում վաճառված չինական ապրանքների միջին սակագինը նվազել է 12,8-ից մինչև 0,6 տոկոս։ Մինչդեռ, Չինաստանում վաճառված ԱՍԵԱՆ-ի ապրանքների միջին սակագինը իջել է 9,8-ից 0,1 տոկոսի ։ 2015 թ․-ին Չինաստանի հետ ԱՍԵԱՆ-ի ընդհանուր ապրանքաշրջանառությունը հասնում էր 346,5 միլիարդ դոլարի (ԱՍԵԱՆ- ի առևտրի 15,2% -ը), իսկ ազատ առևտրի գոտին արագացրեց Չինաստանից ուղիղ ներդրումների աճը և առևտրային համագործակցությունը ։
Նկարագրություն
Ազատ առևտրի գոտու շրջանակներում փոփոխությունները հիմնականում վերաբերում էին Վիետնամին։ Այս փոփոխությունները նախագծվել են Վիետնամին սակագների իջեցմանն օժանդակելու և ժամկետները որպես ուղեցույց դնելու համար ։
Ազատ առևտրի մասին պայմանագիրը իջեցրեց սակագները 7,881 ապրանքատեսակներում, կամ ներմուծվող ապրանքների 90 տոկոսը իջեցրեց զրոյի ։ Այս կրճատումն ուժի մեջ է մտել Չինաստանում և ԱՍԵԱՆ-ի վեց անդամ երկրներում՝ Բրունեյ, Ինդոնեզիա, Մալայզիա, Ֆիլիպիններ, Սինգապուր և Թաիլանդ։ Մնացած չորս երկրները պետք է հետևեին հայցին 2015 թվականին ։
Ստորագրողներ
ԱՍԵԱՆ-ի անդամներն ունեն ավելի քան 650 միլիոն բնակչություն։ Ինդոնեզիան կազմում է շրջանի բնակչության ավելի քան 40 տոկոսը, և նրա ժողովուրդը արտահայտում է համաձայնագրին առավելագույն ընդդիմություն ։
Արտաքին հղումներ
Կատեգորիա:Սինգապուրի տնտեսություն Կատեգորիա:Չինաստանի տնտեսություն Կատեգորիա:Առևտրային դաշինքներ Կատեգորիա:Ազատ առևտրի համաձայնագրեր
Էրիկ Կարլֆելդտ
Էրիկ Աքսել Կարլֆելդտ (Erik Axel Karlfeldt, ), շվեդ բանաստեղծ, որը 1931 թվականին արժանացել է գրականության Նոբելյան մրցանակի «պոեզիայի համար» (հետմահու) ։
Կենսագրություն
Սեփական վեց բանաստեղծական ժողովածուներից առաջինը Կարլֆելդտը հրատարակել է 1895 թվականին։ Այն կոչվում էր «Վայրի բնության և սիրո մասին երգեր»։ Ժողովածուի մեջ տեղ գտած բանաստեղծությունները, ինչպես նաև նրա մնացած գործերը, պատկերում են բանաստեղծի հայրենի Դալեկարլի գեղջկական կյանքը, որոնց երբեմն հավելում է նաև միստիկ երանգներ։ Կարլֆելդտի քնարերգությունը տարբերվում է ազգագրական կոնկրետությամբ և խոր քնարերգական ոգով։
Դրան հաջորդել են երկու բանաստեղծական ժողովածուները՝ «Ֆրիդոլինի երգեր» և (1898) և «Ֆրիդոլինի վայելքների այգին» (1901)։ Ֆրիդոլինը քնարական հերոսի անունն է, որի ներքո հանդես էր գալիս հեղինակը։ Ֆրիդոլինը կիսագյուղացի է և մասամբ բանաստեղծ, որն իրեն բնութագրում է մարդ, որը «գեղջուկների հետ խոսում է հասարակ ժողովրդի լեզվով, իսկ կրթված մարդկանց հետ՝ լատիներենով»։
Կարլֆելդտն արձակագիր չէր, բայց հազվադեպ ստեղծագործել է նաև արձակ։ Նրա հազվագյուտ արձակ ստեղծագործությունների են շվեդ բանաստեղծ Գուստաֆ Ֆրեդինգի դամբանականը, որը մահացել էր 1911 թվականին, և 1930 թվականի Նոբելյան մրցանակի հանձնման ճառը Սինքլեր Լյուիսին։
1916 թվականին ամուսնացել է Գերդա Հոլմբերգի հետ, որը նրանից փոքր էր քսան տարով, ունեցել են երկու երեխա։ Կարլֆելդտը հանկարծակի մահացել է 1931 թվականին, իսկ նրան մահից վեց ամիս անց Շվեդական ակադեմիան քվեարկել է՝ նրան գրականության Նոբելյան մրցանակ տալու համար։ Ակադեմիայի որոշումը դժգոհություն է առաջացրել, հատկապես Շվեդիայում։ Նոբելյան ֆոնդի կանոնադրության 4-րդ բաժնի համաձայն թույլատրվում է հետմահու պարգևատրում այն դեպքում, եթե թեկնածուն առաջադրվել է մինչև մահը։ Արդյունքում Կարլֆելդտի ընտանիքին փոխանցվեց Նոբելյան մրցանակը։
Ներկայումս սակայն Կարլֆելդտի գործերը Շվեդիայի սահմաններից դուրս ոչ մեկին ծանոթ չեն, նրա բանաստեղծությունները անհասանելի են, քննադատները գրեթե դրանց ուշադրություն չեն դարձնում։
Արտաքին հղումներ
Կատեգորիա:Շվեդ բանաստեղծներ Կատեգորիա:Ուփսալայի համալսարանի շրջանավարտներ Կատեգորիա:Շվեդ նոբելյան մրցանակակիրներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Շվեդ գրողներ Կատեգորիա:Գիտությունների դոկտորներ Կատեգորիա:Բանաստեղծներ այբբենական կարգով
Արնեյա
Արնեյա (Αρναία ), փոքր քաղաք Հունաստանում։ Տեղակայված է ծովի մակարդակից 600 մետր բարձրության վրա, Քաղկեդոնյան թերակղզու վրա, Խոլոմոնդաս լեռնաշղթայի հյուսիսային լանջերին, Լյարինգովա լեռնագագաթին (Λιαρίγκοβα, 821 մ), Պոլիհիրոսից 18 կիլոմետր հյուսիս-արևելք, Սալոնիկից 58 կիլոմետր հարավ-արևելք և Աթենքից 278 կիլոմետր հյուսիս։ Արիստոտելիս համայնքի պատմական կենտրոնըՔաղկեդոնի ծայրամասային միավորումում` Կենտրոնական Մակեդոնիա պերիֆերիայում։ Իերական, Սրբալեռնային և Արդեմերիական մետրոպոլիտանի կենտրոնը ։ Կարևոր առևտրային և գյուղատնտեսական կենտրոն է։ Բնակչության թիվը 2300 է՝ ըստ 2011 թվականի մարդահամարի։ Տարածքը 69,409 քառակուսի կիլոմետր է ։
Քաղաքով անցնում է Սալոնիկ-Իերիսոս 16 ազգային ճանապարհը։
Պատմություն
Հին քաղաք Արնին (Ἄρναι)), ըստ պատմական տվյալների և հնագիտական պեղումների, գտնվել է Պրոֆիտիս-Իլիաս (Իլիյա մարգարե, ) բլրից հյուսիս, որը գտնվում էր ժամանակակից քաղաքից 2 կմ հյուսիս-արևմուտք։ Հնագիտական տվյալները վկայում են, որ բնակավայրը գոյություն է ունեցել մ. թ. ա. 15-րդ դարից մինչև մ. թ. ա. 14-րդ դարերը։ Մեկ այլ վարկածով բլրի վրա եղել է մեկ այլ հին քաղաք՝ Ավգեյան :
Ժամանակակից փոքր քաղաքը հիմնադրվել է XV դարի վերջից մինչև XVI դարի սկիզբը որպես Կոնստամոնիտի վանական համալիր։ XVIII դարի տնտեսական վերելքը կապված էր Սիդիրոկաֆսիայի հանքավայրում արծաթագործության վերսկսման հետ ։ Մտել է «Հանքաքարի միություն» կամ Մանդեմոխորիա  (  «հանքաքար» maden) 12 գյուղերի միության մեջ։ Միության մեջ մտնում էին Գալատիստան, Վավդոսը, Ռավնան, Ստավրոսը, Վառվարան, Լիարիգովին, Նեոխորիոնը, Կազանձի-Մահալասը, Իզվորոնը, Հորուդան, Ռեվենիկիան և Իերիսոսը։ Միությունը կազմալուծվեց 1821 թվականին Հունական հեղափոխության ժամանակ, երբ Արնեյան դարձավ թուրքերի կողմից ավերված Քաղկեդոնիայի 42 բնակավայրերից մեկը։ Ավելի ուշ Արնեյան վերականգնվեց ։ 1871 թվականին կառուցվեց դպրոցի քարե շենքը, որը 1990 թվականից զբաղեցնում էր համայնքի ղեկավարությունը։ 1889 թվականին վերականգնվեց Այոս-Ստեփանոսի եկեղեցին (Ստեփանոս Նախավկա թեմական տաճար ) եռաստիճան բազիլիկա զանգակատնով։ 1912 թվականի նոյեմբերի 2-ին տեղի ունեցած Առաջին Բալկանյան պատերազմի հետևանքով Արնեյան ազատագրվեց թուրքերից ։ 1919 թվականին կառուցվեց Այի-Անարիյիրի եկեղեցին (Անշահասերի Սրբեր)։
1918 թվականին ստեղծվեց համայնքը։ Մինչև 1928 թվականը  քաղաքը կոչվում էր Լիարիգովի (, Леригово) :
1999 թվականի XVIII-րդ դարի երկրորդ կեսից մինչև XIX դարի սկիզբին բացվում է Արնեյայի պատմական և ազգագրական թանգարանը ։ 1870 թվականին կառույցում տեղադրվում է տեքստիլի թանգարան ։
Պալդո (Ուջարմա)
Պալդո  (პალდო), գյուղ Վրաստանում։ Գտնվում է Կախեթի մարզի Սագարեջոյի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 18 մարդ ։
Տարածք
Կենտրոնի բարձրությունը 850 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Խեյնոյե (Կուրո յոկի վտակ)
Խեյնոյե (Хейное), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Կուրո յոկ գետի ձախ ափին՝ 11 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Փոքր Չաիլուր
Փոքր Չաիլուր (პატარა ჩაილური), գյուղ Վրաստանում։ Գտնվում է Կախեթի մարզի Սագարեջոյի շրջանում։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 890 մարդ ։
Տարածք
Կենտրոնի բարձրությունը 750 մետր է։
Ծանոթագրություններ
Կատեգորիա:Վրաստանի գյուղեր Կատեգորիա:Սագարեջոյի շրջան
Օկոն (մունիցիպալիտետ)
Օկոն (Ocón), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Լոգրոնիո շրջանի (կոմարկայի) կազմի մեջ։ Զբաղեցնում է 60,92 կմ2 տարածք։ Բնակչությունը կազմում է 341 մարդ (2010 թվականի տվյալներով)։ Գտնվում է պրովինցիայի վարչական կենտրոնից 33 կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր
Կազարանո
Կազարանո  (Casarano), քաղաք Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 20 486 մարդ, բնակչության խտությունը կազմում է 539 մարդ/կմ²։ Զբաղեցնում է 38 կմ² մակերես։ Փոստային ինդեքս՝ 73042, հեռախոսային կոդ՝ +39 00833։
Քաղաքի հովհանավոր պաշտպան է Իոան Միլոստիվին։ Տոնակատարությունը մայիսի երրորդ կիրակի օրն է։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Չափազանց աղմկոտ մենություն
«Չափազանց աղմկոտ մենություն» (Příliš hlučná samota), չեխ գրող Բոհումիլ Հրաբալի փիլիսոփայական կարճ վեպը։ Գրվել է 1973-1976 թվականներին՝ երեք տարբերակով և պաշտոնապես հրապարակվել է 1989 թվականին, քանի որ Չեխոսլովակիայի այն ժամանակվա կառավարությունը գիրքը ենթարկել է խիստ գրաքննության ։ Վեպը էկրանավորվել է 1996 թվականին, Հրաբալի մահից մեկ տարի անց։ 2007 թվականին ամերիկացի կինոռեժիսոր Ժենևևա Անդերսոնը վեպի մոտիվներով նկարահանել է «Չափազանց աղմկոտ մենություն» տիկնիկային մուլտիպլիկացիան։
Միկենք
Միկենք, Հունաստանի մայր ցամաքի կարևոր կենտրոններից մեկը, սկզբնապես Միկենյան պետության մայրաքաղաքը։ Գտնվում էր Հարավային Հունաստանի Պելոպոնեսի արևելյան ափի մոտ (Արգոլիդյան ծովախորշից ոչ հեռու) և վերաբերվում է Ք․ա․ 14-12-րդ դարերին։
Քաղաքի նկարագրություն
Քաղաքը տեղադրված էր երեք բլուրների վրա, որոնցից մեկի վրա՝ միջնաբերդը։ Միջնաբերդն իր մոտավորապես եռանկյունաձև պարագծով շրջապատված էր կիկլոպյան տեխնիկայով կառուցված պարիսպներով։ Պաշտպանական կառուցվածքների շնորհիվ նա բավականաչափ անառիկ էր։ Գլխավոր մուտքը (այսպես կոչված «առյուծների դարպասը») գտնվում էր հյուսիսարևելյան անկյունում։ Շլիմանի պեղումների միջոցով հայտնաբերվել են բարձրարվեստ իրերով հարուստ դամբարաններ, որոնք շրջապատված էին քարե օղակաձև պատով։ «Առյուծնրի դարպասը» ամփոփված է հաստ պատերի արանքում։ Նրա լայն բացվածքը ծածկված էր քարե մեծ հեծանով՝ վրան բեռաթափման եռանկյունի, որում ավելի ուշ տեղավորված է առյուծների բարձրաքանդակը։ Պալատը տեղավորված է բլրի գագաթին։ Պալատական համալիրը բաղկացած էր մի քանի սենյակներից, սանդղքատնից և այլն։ Պալատի իշխող դիրքը և լավ տեսանելիությունը բոլոր կողմերից ընդգծում էր նրա նշանակությունը Միկենի միջնաբերդի ճարտարապետական համալիրում։ Միջնաբերդում կային նաև բնակելի և տնտեսական շենքեր ։
Ծանոթագրություններ
Կատեգորիա:Միկենք Կատեգորիա:Հունաստանի քաղաքներ Կատեգորիա:Հին աշխարհի քաղաքներ Կատեգորիա:Հունական ճարտարապետություն
Լագրաս
Լագրաս (Lagrasse), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 599 մարդ, բնակչության խտությունը` 18.60 մարդ/կմ²։ Բնակավայրը զբաղեցնում է 32.2 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 120 կմ հարավ-արևմուտք, Կարկասոն քաղաքից` 26 կմ հարավ-արևելք։
Բնակչություն
Բնակչության քանակը ըստ տարիների
Տնտեսություն
2010 թվականին ուներ 386 աշխատունակ (15-64 տարեկան) բնակիչ, որոնցից ակտիվ էին 241-ը, իսկ ոչ ակտիվները` 145։ Ակտիվության ցուցանիշը կազմում է 62,4 %։ 241 աշխատունակ մարդկանցից աշխատել է 209 անձ (116 տղամարդ և 93 կին)։ Գործազուրկ են եղել 32 անձ (15 տղամարդ և 17 կին)։ 145 անաշխատունակներից 32-ը եղել են աշակերտներ կամ ուսանողներ, 30-ը` թոշակառուներ, իսկ 83-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վելիե
Վելիե  (Veglie), կոմունա Իտալիայում։ Գտնվում է Ապուլիա մարզում՝ Լեչե գավառում։ Բնակչությունը կազմում է 14323 մարդ, բնակչության խտությունը կազմում է 233 մարդ/կմ²։ Զբաղեցնում է 61 կմ² մակերես։ Փոստային ինդեքս՝ 71010, հեռախոսային կոդ՝ +39 00832։
Կոմունայի հովանավորն է սուրբ Հովհաննես Մկրտիչը։ Տոնը նշվում է հունիսի 24-ին։
Ժողովրդագրություն
Բնակչության աճ։
Արտաքին հղումներ
Կատեգորիա:Իտալիայի բնակավայրեր
Չապա
Չապա (Чапа), գետ Ռուսաստանում, հոսում է Կարելական ինքնավար հանրապետությունում։ Թափվում է Օնեժսկի լիճ։ Գետի երկարությունը 10 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Օնեժսկի լիճ, գետի ենթաավազանը՝ Սվիր։ Գետի գետային ավազանը՝ Նևա։
Արտաքին հղումներ
Կատեգորիա:Ռուսաստանի գետեր
Ռեյչել Հարիս
Ռեյչել Հարիս (Rachael Harris, ), ամերիկացի դերասանուհի և կատակերգու։ Հարիսը ճանաչում է ստացել կինոյում և հեռուստատեսությունում վատ կնոջ դերի շնորհիվ ։
Վաղ կյանք
Ծնվել և մեծացել է Օհայո նահանգում՝ Ուորթինգթոնում, այնտեղ սովորել է բարձրագույն դպրոցում, իսկ 1989 թվականին ավարտել է համալսարանը ։ Հետո թատրոնում սկսել է կարիերան, իսկ 90-ականների սկզբին տեղափոխվել է Լոս Անջելես ։
Կարիերա
Ռեյչել Հարիսն իր կարիերան սկսել է որպես «Groundlings» լոսանջելեսյան խմբի ստենդ-ափ կատակերգու։ Որոշ ժամանակ թատերախմբի նոր դերասաններին սովորեցրել է կատակերգական վարպետություն ։ 1993 թվականին հեռուստատեսությամբ առաջնաելույթ է ունեցել «Ստորջրյա ոդիսական» սերիալի էպիզոդում, իսկ հաջորդ երկու տասնամյակների ընթացքում նկարահանվել է գրեթե հարյուր ֆիլմերում և հեռուստածրագրերում։
Հարիսը նկարահանվել է մի քանի կարճատև կատակերգական սերիալներում՝ Քյորսթի Էլիի հետ խաղացած «Ճարպոտ դերասանուհի» (2005), «Կյանքից ինը ամիս» (2007-2008) և Շերիլ Հայնսի ու Մեգան Մալլալիի հետ խաղացած «Մայրությունը» (2009), որոնցից յուրաքանչյուրը փակվել է առաջին եթերաշրջանից հետո ։ Մինչդեռ նա եղել է հյուր ավելի քան հիսուն տարբեր սերիալներում, ինչպիսիք են «Ընկերներ», «Արևմտյան թև», «Հին Քրիսթինի նոր արկածները», «Հուսահատ տնտեսուհիները», «Ամերիկյան ընտանիք», «Երջանիկ ավարտ», «Նորեկը» և շատ ուրիշներ։
2012-2014 թվականներին Հարիսը պարբերաբար նկարահանվել է «Suits» սերիալում, իսկ 2014 թվականին թողարկվել է իր տիպիկ վատ կնոջ դեր`«Կենդանի Ջեք» սիթքոմում խաղալով բարի մոր դերը ։
Մեծ էկրանում Ռեյչել Հարիսը նկատելի է դարձել «Մենակատարը» (2009), «Տղաները Վեգասում» (2009), «Թուլամորթի օրագիրը» (2010) և «Թուլամորթի օրագիրը։ Ռոդրիկի կանոնները» (2011) ֆիլմերում։ 2012 թվականին «Բնական ընտրություն» ֆիլմի լավագույն կանացի դերի համար համար առաջադրվել է «Անկախ ոգի» մրցանակին ։
Անձնական կյանք
2003-2008 թվականներին Հարիսն ամուսնացած է եղել դերասան Ադամ Պոլի հետ։
2015 թվականի մայիսի մեկին Հարիսը երկրորդ անգամ ամուսնացել է թավջութակահար Քրիստիան Հեբելի հետ, որից ունի երկու որդի՝ Հենրի Հեբելը (ծնված 2016 թվականի հուլիսի 19-ին) և Օտտո Հեբելը (ծնված 2018 թվականի օգոստոսի 25-ին) ։ 2019 թվականի օգոստոսի 21-ին՝ չորս տարվա ամուսնությունից հետո, Հարիսն ամուսնալուծվել է Հեբելից ։
Ծանոթագրություններ
Կատեգորիա:Հունվարի 12 ծնունդներ Կատեգորիա:1968 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի կատակերգուներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի ամերիկացի դերասանուհիներ Կատեգորիա:20-րդ դարի ամերիկացի դերասանուհիներ
Օլյաուրի
Օլյաուրի (Ollauri), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 2,60 կմ2 տարածք։ Բնակչությունը կազմում է 319 մարդ (2010 թվականի տվյալներով)։ Գտնվում է պրովինցիայի վարչական կենտրոնից 5կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր
Չապարի (Ռոկժօզերոյի վտակ)
Չապարի (Чапари), գետ Ռուսաստանում, հոսում է Կարելական ինքնավար հանրապետությունում։ Գետաբերանը տեղակայված է Ռոկժօզերո գետի ձախ ափին՝ 26 կմ հեռավորության վրա։ Գետի երկարությունը 17 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ գետի ակունքն է մինչև Վիգօզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ալբանիայի կինեմատոգրաֆիա
Կոմունիստական շրջան (1945-1992)
1945 թվականին Ալբանիայի կոմունիստական կառավարության կողմից հիմնադրվել է Ալբանիայի կինեմատոգրաֆիայի ինստիտուտը, որը 1952 թվականին վերակազմակերպվել է «Նոր Ալբանիա» կինոստուդիայի (1990-ական թվականների սկզբից կոչվել է Ալբֆիլմ Albfilm)։ Մինչև 1940-ական թվականների վերջը երկրում թողարկվում էին միայն խրոնիկային ֆիլմեր, իսկ 1950-ական թվականների սկզբին սկսեցին նկարահանվել վավերագրական ֆիլմեր, ինչպիսիք են՝ «Լույս Ալբանիայի վրա», «Ժողովրդական երգի փառատոն», «Ալբանիա, ծաղիկներ» (ԽՍՀՄ-ի հետ համատեղ), «Փառավոր ուղի»։ 1954 թվականին խորհրդային կինոգործիչների հետ համատեղ նկարահանվել է ալբանական առաջին գեղարվեստական ֆիլմը՝ «Ալբանիայի մեծ ռազմիկ Սկանդերբեգը» (ռեժիսոր՝ Սերգեյ Յուտկևիչ), որը 1954 թվականին դարձել է Կաննի կինոփառատոնի մրցանակակիր («Հատուկ հիշատակում» անվանակարգում) ։ 1950-ական թվականներին նկարահանված ալբանական հայտնի ֆիլմերից են «Նրա որդիները» (Fëmijët e saj, 1957, ռեժիսոր՝ Խ. Խականի) և «Տանա» (1958, ռեժիսոր՝ Կրիշտաչ Դամո) կինոնկարները։ «Տանա» ֆիլմը սիրային դրամա է, որը հայտնի է որպես ալբանական առաջին ֆիլմ, որում կան համբույրի տեսարաններ։ 1960 թվականին բուլղարացի կինոգործիչների հետ համատեղ նկարահանվել է «Ռոզաֆայի երգը» գիտահանրամատչելի ֆիլմը (ռեժիսորներ՝ Ի. Պանդո, Յու. Արնաուդով)։ 1960-ական թվականներին Ալբանիայում թողարկվել են հիմնականում Երկրորդ համաշխարհային պատերազմին և իտալական ու գերմանական տիրապետությունների դեմ պայքարին նվիրված ֆիլմեր, որոնք հիմնականում ունեին պրոպագանդայի բնույթ։ Այդ շրջանի ամենահայտնի կինոռեժիսորներն են Դիմիտեր Անագնոստին, Վիկտոր Գժիկան, Գյոզիմ Էրեբարան և Պիրո Միլկանին։
1970-ական թվականներին, երբ երկրում տիրում էր Էնվեր Խոջայի մեկուսացման քաղաքականությունը, ալբանական կինովարձույթում կտրուկ նվազում են արտասահմանյան ֆիլմերը, իսկ սեփական կինոարտադրությունը բաղկացած էր տարեկան 5-6 ֆիլմից։ 1970-ական թվականների վերջին այդ թիվը հասավ 8-10-ի, իսկ 1980-ական թվականներին արդեն տարեկան թողարկվում էր 14 ֆիլմ։ Մինչ 1990 թվականը Ալբանիայում նկարահանվել էր ընդհանուր առմամբ շուրջ 200 ֆիլմ։
1970-ական թվականներին նկարահանված ֆիլմերից առավել հայտնի են «Կապիտան» (1972, ռեժիսորներ՝ Ֆեխմի Խոշաֆի և Մուխարեմ Ֆեյջո) և «Բենին ինքն է գնում» (1975, ռեժիսոր՝ Ջանֆիս Կեկո) կատակերգությունները։ Այդ նույն ժամանակաշրջանի ամենահայտնի կինոռեժիսորներն են եղել Ռիկարդ Լյարյան, Սայմիր Կումբարոն, Իբրահիմ Մուչայը, Կրիշտակ Միտրոն և Էսատ Միսլյուն։ 1970-ական թվականներին են նշվում նաև որպես Ալբանիայում հեռուստատեսային ֆիլմերի արտադրության սկիզբ, որոնցից է ռեժիսոր Վ. Պրիֆտիի «Ճանապարհ դեպի գրագիտություն» (1978) ֆիլմը։ 1980-ական թվականներին էկրան բարձրացան «Դեմ դիմաց» Ballë për ballë, ռեժիսորներ՝ Կյուշտիմ Չաշկու (Kujtim Çashku) և Պիրո Միլկանի, 1979), «Տաք ձեռքեր» (Dora e ngrohtë, ռեժիսոր՝ Կյուշտիմ Չաշկու, 1983), «Մեծ արշալույսերի ժամանակը» (Agimet е stinës SE madhe, ռեժիսոր՝ Ա. Մինգա, 1981), «Հին ժամանակներ» (Kohe е largët, ռեժիսոր՝ Ս. Պեչանի, 1983) և Լար ջութակի համար (Tela për violinë, ռեժիսոր՝ Բ. Կապեկսյու, 1987) ֆիլմերը։
1970-80-ական թվականներին նկարահանվել են նաև 20-40 վավերագրական ֆիլմեր, որոնք ունեցել են պրոպագանդիկ բնույթ։ Այդ ժամանակ սկիզբ է առել նաև ալբանական մուլտիպլիկացիան. նկարահանվել են «Զանան ու Միրին» (ռեժիսորներ՝ Բ. Դրոբոնիկու և Տ. Վասո, 1975)։ Տարեկան նկարահանվել է շուրջ 16 մուլտֆիլմ։ 1980-ական թվականների վերջին Ալբանիայում գործում էր ավելի քան 450 կինոթատրոն, սակայն դրանց սարքավորումների մեծ մասը հնացած էր։
Ժամանակակից շրջան (1992 թվականից)
1990-ական թվականներին պետական կառավարման դեմոկրատական կարգերին անցումը հանգեցրեց մեծ փոփոխությունների ալբանական կինեմատոգրաֆիայում։ «Նոր Ալբանիա» կինոստուդիան բաժանվեց մի շարք մանր մասնավոր ստուդիաների, որտեղ ֆիլմեր էին նկարահանում ինչպես ալբանացի, այնպես էլ արտասահմանցի կինոռեժիսորները Կինեմատոգրաֆիայի ազգային կենտրոնի (Qendra Kombëtare е Kinematografisë) հետ համատեղ։ Այդ տարիներին նկարահանված ալբանական ֆիլմերից առավել հայտնի են «Գնդապետ Բունկեր» (Kolonel Bunker), «Կարգախոսներ» (Parullat), «Տիրանա, զրո թվական» (Tirana viti 0) և այլ կինոնկարներ։
1990-ական թվականների վերջին Ալբանիայում կառուցվում են մի շարք ժամանակակից կինոթատրոններ (որոնցից է, օրինակ, «Միլենիում» կինոթատրոնը Տիրանայում), որտեղ ցուցադրվում են հիմնականում արևմտյան (մեծ մասամբ ամերիկյան) ֆիլմեր։
2010 թվականին Մոսկվայի XXXII միջազգային կինոփառատոնում գերմանա-ալբանական «Ալբանացին» ֆիլմը, որի ռեժիսորն էր Յոհաննես Նաբերը, արժանացել է ժյուրիի հատուկ մրցանակի «ազնիվ ու սրտաշարժ ձևի համար», իսկ ֆիլմի գլխավոր դերակատար Նիկ Խելիլայն ստացնում է «Արծաթե Գեորգի» մրցանակ տղամարդու լավագույն դերակատարման համար։ Ֆիլմի հերոսը, իմանալով, որ իր սիրելին երեխայի է սպասում, ստիպված է լինում մեկնել Գերմանիա, որպեսզի գումար վաստակի ու վերադառնա՝ ամուսնանալու նրա հետ։ Հաղթահարելով մի շարք փորձություններ (այդ թվում նաև քրեական բնույթի)՝ նա վերադառնում է հայրենիք ։
Արտաքին հղումներ
Կատեգորիա:Ալբանիայի մշակույթ
Ազգային հնագիտական թանգարան (Տիրանա)
Ազգային հնագիտական թանգարան (ալբաներեն՝ Muzeu Arkeologjik Kombëtar ne Tirane), ազգային հնագիտական թանգարան Ալբանիայի մայրաքաղաք Տիրանայում։
Պատմություն
Թանգարանը բացվել է 1948 թվականի նոյեմբերի 1-ին։ ՄԻնչև 1976 թվականը գործել է որպես հնագիտական-ազգագրական թանգարան։
Համարվում է Ալբանիայի գիտությունների ակադեմիային փոխկապակցված ինստիտուտ և ներառում է նախապատմական և պատմական ժամանակներից մինչև միջնադար ժամանակահատվածն ընդգրկող ցուցանմուշներ։ Թանգարանը պատասխանատու է նաև անցկացնելու հնագիտական արշավներ երկրում և նմանատիպ այլ թանգարաններում, այդ թվում նաև Դուրրասի հնագիտական թանգարանում։ Թանգարանն ունի գրադարան, որի հավաքածուն կազմում է 7200 միավոր ։
Ծանոթագրություններ
Կատեգորիա:Ալբանիայի թանգարաններ Կատեգորիա:Ալբանիայի գրադարաններ Կատեգորիա:Հնագիտական թանգարաններ
Օրմիլիեխա
Օրմիլիեխա (Hormilleja), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Նախերա շրջանի (կոմարկայի) կազմի մեջ։ Զբաղեցնում է 7,44 կմ2 տարածք։ Բնակչությունը կազմում է 170 մարդ (2010 թվականի տվյալներով)։ Գտնվում է պրովինցիայի վարչական կենտրոնից 33 կմ հեռավորության վրա։
Արտաքին հղումներ
Կատեգորիա:Իսպանիայի բնակավայրեր
Սանպդիատ Բագրատունի
Սանպդիատ Բագրատունի, հայ իշխան 5-րդ դարի վերջին՝ Բագրատունիների տոհմից։
Հավանաբար եղել է Սահակ Բ Բագրատունու որդին։ Իշխանական կալվածն է եղել Բարձր Հայքի Սպեր գավառը։ Ավանդաբար շարունակում էր կրել թագադիր ասպետի տիտղոսը։ Մահացել է 505 թվականին։
Համարվում է Վարազ-Տիրոց Ա Բագրատունու հայրը։ Այլ տեղեկություններ չեն պահպանվել։
Գրականություն
Կատեգորիա:Բագրատունիներ Կատեգորիա:Սպերի իշխաններ
Ռեպո պայմանագիր
Ռեպո պայմանագիր, նաև հայտնի է որպես (արժույթային) ռեպո, ռեպո կամ վաճառքի և հետգնման պայմանագիր, կնքվում է երկու կողմի միջև, որոնք անվանենք A և B:
(i) A-ն գործարքի կատարման օրը (tF) վաճառում է արժեթղթեր S-ը նախապես համաձայնեցված գնովPN B-ին,
(ii) գործարքի մարման օրը tF (tN-ից հետո) A-ն հետ է գնում նույն արժեթղթերը S B-ից PF գնով, որը նույնպես համաձայնեցվել է գործարքի կնքման օրը։
Եթե ռեպո տոկոսադրույքը դրական է, ապա մարման օրվա գինը PF-ը պետք է լինի ավելի մեծ քան կատարման օրվա գին PN-ը։
Այս հավասարումը (PF-PN)/PN/(tF-tN)*365 կոչվում է ռեպո տոկոսագումար; որը հաշվարկվում է գործարքի կնքման օրվանից մինչև մարման օրը։
Ռեպո տերմինի երկիմաստություն
Ռեպո տերմինը կարող է ունենալ մի քանի նշանակությունը. կա միջոցների փոխանցման երկու տեսակ
(ա) վաճառք և հետ գնում որպես կանոն
(բ) գրավադրում
այս տարբերակների միջև տարբերությունը կայանում է նրանում, որ առաջին դեպքում արժեթուղթը սեփականության իրավունքով անցնում է գնորդին, իսկ երկրորդ դեպքում գրավադրվում է երկրորդի կողմի մոտ, սակայն սեփականության իրավունքը մնում է առաջին կողմի մոտ։
Ռեպո պայմանագրի կառուցվածքը և այլ տերմինալոգիա
Հակադարձ ռեպո պայմանագրի կնքման դեպքում A և B կողմերի դերը փոխվում է, այսինքն A կողմը դառնում է արժեթղթեր գնորդը և նրա տեսանկյունից գործարքը համարվում է հակադարձ ռեպո։
Ռեպոյի դեպքում B կողմը հանդես է գալիս գումարի փոխառու, իսկ A կողմը գումարի փոխատու, հակադարձ ռեպոյի դեպքում հակառակը՝ A կողմը փոխառու, իսկ B կողմը փոխատու։ Որպես կանոն ռեպոյի հիմքում ընկած արժեթղթերը փոխատուի տեսանկյունից պետք է լինեն բարձր իրացվելի, այսինքն փոխառուի սնանկացման կամ չվճարման դեպքում հեշտ լինի դրանք իրացնել, չնայած ցանկացած արժեթուղթ կարող է լինել ռեպո պայմանագրի առարկա։ Պետական, ոչ պետական պարտատոմսերը և բաժնետոմսերը կարող են լինել ռեպո պայմանագրի առարկա։ Վաճառք և հետ գնում ռեպոների ժամանակ երբ վճարվում է Արժեկտրոն (արժեկտրոնը վճարվում է տվյալ օրվա արժեթղթի սեփականատիրոջը) այն վճարվում է ռեպո գնորդի հաշվին, որպես կանոն փոխանցվում է վաճառողին։ Այս մասին պայմանագրում նախապես համաձայնեցվում է, արժեկտրոնը գնորդը կարող է վերադարձնել ռեպո գործարքի մարումից հետո կամ արժեկտրոնի ստացման օրը ։
Ներքևում բերված է հիմնական տերմինալոգիաների բացատրությունները.
Ռեպոների մարումներ
Հստակ մարման ժամկետ ունեցող ռեպոների մարման ժամկետ պայմանավորվում են կողմերը ռեպոյի կնքման օրը, որպես կանոն ռեպոների ժամկետները լինում են կարճ (մի քանի օր), սովորաբար չի լինում, որ ռեպոյի ժամկետը լինի երկու տարի։
Բաց ռեպո նշանակում է, որ կողմերը կնքման պահին չեն պայմանավորվել հստակ մարման օրվա շուրջ։ Այսպիսի պայմանագրեր կնքվում են այն դեպքերում, երբ հնարավոր է, որ տվյալ աշխտանքային օրը տեղափոխվի այլ օր, այս դեպքում հիմնականում ռեպո գործարքները մարվում են հաջորդ աշխատանքային օրը։ Նման գործարքների դեպքում մարման հստակ օր չի ֆիքսվում, սակայն ֆիքսվում է որոշակի ժամանակահատված։
Ռեպոների տեսակներ
Ռեպո գործարքները լինում են երեք տեսակի` հատուկ առաքում, եռակողմ (tri-party) և պահառուի մոտ պահվող (երբ «վաճառող» կողմի մոտ են մնում արժեթղթերը ռեպոյի գործողության ընթացքում)։ Երրորդ տեսակի (պահառուի մոտ պահվող) ռեպոները հազվագյուտ են կքում, ինչի նպատակն էր, որպեսզի վաճառողը ապահովագրի իր արժեթղթերը և գնորդը չկարողանա դրանք օգտագործել, իսկ արժեթղթերը արգելադրվում են, որպեսզի ապահովագրվեն գործարքի կողմերը։ Առաջին տեսակի դեպքում արժեթղթերը առաքում է վաճառող կողմը գործարքի կատարման օրը և հետ է ստանում մարման օրը։ Եռակողմ ռեպոյի ժամանակ ստեղծվում է ռեպոյի համար զամբյուղ, որտեղ վաճառողը գործարքի կատարման օրը ապահովում է արժեթղթերը, սովորաբար զամբյուղում սահմանվում է ընդունելի արժեթղթերը, որոնք կարող են հանդիսանալ ռեպոյի ապահովման միջոց։ Եռակողմ ռեպոյի ժամանակ երրորդ կողմ կարող է լինել վճարահաշվարկային կազմակերպությունը կամ պահառու բանկը, որը միջնորդ է վաճառողի և գնորդի համար։ Երրորդ կողմը հսկողություն է իրականացնում արժեթղթերի համար, որոնք հանդիսանում են ռեպո պայմանագրի առարկա։
Պահառուի մոտ պահվող
Պահառուի մոտ պահվող (due bill repo կամ held in custody) ռեպոների ժամանակ վաճառողը չի փոխանցում արժեթղթերը գնորդի սեփականատիրոջ հաշվին, այլ պահառուի մոտ բացված միջանկյալ հաշվին, որը ռեպոյի գործողության ընթացքում դառնում է ռեպո գործարքի ապահովման միջոց։ Ներկայումս այս տեսակի ռեպոներ քիչ են կնքվում, քանի որ ռեպոյի շուկան զարգացել է։ Քանի որ այս տիպի գործարքները ռիսկային են փոխառուների համար, այսպիսի գործարքներ կնքում են ֆինանսապես կայուն հաստատությունները որպես վաճառող, ֆինանսապես ոչ կայուն հաստատությունների հետ, որպես փոխառու։
Եռակողմ ռեպո
Եռակողմ ռեպոյի համար երրորդ կողմ կարող է հանդիսանալ պահառու բանկը կամ միջազգային վճարահաշվարկային կազմակերպությունը, որը միջնորդ է ռեպո գործարքի երկու կողմերի համար։ Երրորդ կողմը պարտավորվում է վերահսկել գործարքը, ներառյալ գումարի և արժեթղթերի փոխանցումները, արժեթղթերի շուկայական գնահատումները և պարտավորությունների ապահովումը։ ԱՄՆ-ում այսպիսի ծառայություններ են իրականացնում հիմնականում The Bank of New York Mellon-ը և JP Morgan Chase-ը, իսկ Եվրոպայում` Euroclear և Clearstream վճարահաշվարկային ընկերությունները։ Եռակողմ ռեպոների ծավալն ԱՄՆ-ում մինչև 2008 թվականի ֆինանսական ճգնաժամը կազմել է տարեկան մոտ $2,8 տրիլիոն, իսկ 2010-ական թվականների կեսերին` մոտ $1,6 տրիլիոն ։
Արտաքին հղումներ
Կատեգորիա:Դերիվատիվներ Կատեգորիա:Փողի շուկայի գործիքներ
Դարմշտադտ ՖԱ
Դարմշտադտ (SV Darmstadt 98), գերմանական ֆուտբոլային ակումբ Դարմշտադտից, Հեսսեն։ Ակումբը ստեղծվել է 1898 թվականին որպես FC Olympia Darmstadt: 2015-16 և 2016-17 մրցաշրջաններում հանդես է եկել Բունդեսլիգայում՝ 33 տարի ավելի ցածր դիվիզիոններում հանդես գալուց հետո։
Ակումբը տնային խաղերն անցկացնում է Մերկ-Շտադիոն ամ Բյոլենֆալտոր մարզադաշտում։
Վաղ տարիներ
1909-ից 1913-ական թվականներին Օլիմպիան հետնապահ էր Վեստկրեիսլիգայում։ 1920-ական և 1930-ական թվականներին ակումբը արդեն որպես Դարմշտադտ խաղում էր Կրեիսլիգա Օդենվալդում և Բեզիրկիսլիգա Մաին-Հեսսենում, բայց չէր կարողանում մնալ բարձրագույն դիվիզիոններում։ Երրորդ Ռայխի կառավարման ժամանակ ֆուտբոլը Գերմանիայում վերաձևավորվեց և ստեղծվեցին 16 դիվիզիոններ։ Դարմշտադտը չէր կարողանում մտնել բարձրագույն դիվիզիոններ մինչև 1941 թվականը, երբ նրանք միացան Գաուլիգա Հեսսեն-Նասաուին։ Բայց այստեղ նրանք երկար չկարողացան մնալ և 2 մրցաշրջան անցկացնելուց հետո դուրս մնացին ավելի ցածր դիվիզիոն։
Դարմշտադտը երկար ժամանակ համարվում էր երկրորդ դիվիզիոնի թիմ 1950-ական թվականներին, ինչպես նաև 1963 թվականին Բունդեսլիգայի ստեղծումից մինչև 1970-ական թվականները։ Այնուամենայնիվ նրանք երբեք միջինից բարձր կարգի թիմ չեն համարվել, մինչև 1973 թվականը, երբ նրանք հասան մինչև Բունդեսլիգայի որակավորման փուլ, սակայն զբաղեցրեցին 2-րդ տեղը։
Բունդեսլիգայից սնանկացում
Սահմանափակ ռեսուրսներով ակումբ Դարմշտադտը վերջ ի վերջո 2 մրցաշրջան անցկացրեց Բունդեսլիգայում (1978-79, 1981-82)։ Դրանից հետո թիմը անհաջողություններ ունեցավ և ֆինանսական խնդիրների պատճառով դուրս մնաց Գերմանիայի երրորդ և չորրորդ դիվիզիոններ։
Դարմշտադտի վերջին հաջողություններից են եղել Հեսսենի գավաթում հաղթանակը 1999, 2001, 2006, 2007 և 2008 թվականներին և Պոսման-Հեսսեն գավաթում հաղթանակը 2000, 2001 և 2002 թվականներին։ Գերմանիայի գավաթում Դարմշտադտը հասել է մինչև 3-րդ ռաունդ 1989-ին և 2001-ին, և մինչև քառորդ եզրափակիչ 1986-ին։ 2004 թվականին ակումբը Գերմանիայի 4-րդ դիվիզիոնից բարձրացավ 3-րդ դիվիզիոն, բայց 2006-07 մրցաշրջանից հետո նորից հետ իջավ 4-րդ դիվիզիոն ֆինանսական խնդիրների պատճառով։ Ակումբի նոր նպատակը դարձավ բարձրանալ 3-րդ դիվիզիոն մոտակա 5 տարիների ընթացքում։ Բայց 2008 թվականի մարտի 6-ին Դարմշտադտը մտավ սնանկության վարույթ մոտ €1.1 միլիոն պարտքերով, և ակումբի ապագան անորոշ դարձավ։ Դարմշտադտը տարբեր միջոցներ ձեռնարկեց սնանկության գործընթացը կասեցնելու նպատակով, օրինակ՝ անցկացվեց ընկերական հանդիպում Բավարիայի հետ, նվիրատվություններ և այլն։ Ակումբին օգնելու համար նրա նախկին աշխատակիցները, մարզիչները, խաղացողները տարբեր ներդրումներ կատարեցին թիմի մեջ՝ այդպիսով ապահովելով ակումբի ապագան։
Վերելք Բունդեսլիգա
2010-11 մրցաշրջանում Ռեգիոնալիգա Սուդը հաղթելուց հետո Դարմշտադտը բարձրացավ Բունդեսլիգա 3։ 2012 թվականին թիմի մարզիչ նշանակվեց Դիրկ Շուստերը և պայմանագիր կնքվեց ապագա ավագ Այտաչ Զուլուի հետ։ 2012-2013 մրցաշրջանում Դարմշտադտը նորից դուրս մնաց 4-րդ դիվիզիոն, բայց նրանք մնացին Բունդեսլիգա 3-ում, քանի որ Կիկերս Օֆենբախը զրկվեց Բունդեսլիգա 3-ի լիցենզիայից և դուրս մնաց 4-րդ դիվիզիոն Դարմշտադտի փոխարեն։
2013-2014 մրցաշրջանում Դարմշտադտը գրավեց 3-րդ հորիզոնականը և որակավորման խաղում հաղթելով Արմինիային, բարձրացավ Բունդեսլիգա 2՝ 21 տարի ավելի ցածր դիվիզիոններում խաղալուց հետո։
Հաջորդ մրցաշրջանում Դարմշտադտը անակնկալի բերեց բոլորին զբաղեցնելով 2-րդ հորիզոնականը և 33 տարվա դադարից հետո նորից խաղալով Բունդեսլիգայում ։
2015-16 մրցաշրջանում Դարմշտադտը հասավ Գերմանիայի գավաթի 1/16 եզրափակիչ։ 2016 թվականի մարտի 6-ին Ջոնաթան Հեիմեսը, ով երկար ժամանակ երկրպագում էր Դարմշտադտին, մահացավ քաղցկեղից, ինչի հետևանքով Դարմշտադտի մարզադաշտը վերանվանվեց «Ջոնաթան-Հեիմես-Ստադիոն ամ Բոլենֆալտոր»։ 2015-16 մրցաշրջանում Դարմշտադտը զբաղեցրեց 14-րդ հորիզոնականը։
Ներկա կազմ
2017 թվականի սեպտեմբերի 8-ի դրությամբ
(վարձավճարով Վայլեից)
Արտաքին հղումներ
Կատեգորիա:Գերմանական ֆուտբոլային ակումբներ
Լերիեռ
Լերիեռ (Lairière), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 47 մարդ, բնակչության խտությունը` 3.59 մարդ/կմ²։ Բնակավայրը զբաղեցնում է 13.08 կմ² տարածք։
Աշխարհագրություն
Գտնվում է Փարիզ քաղաքից 650 կմ հարավ, Մոնպելիե քաղաքից` 135 կմ հարավ-արևմուտք, Կարկասոն քաղաքից` 25 կմ հարավ-արևելք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 32 աշխատունակ (15-64 տարեկան) բնակիչ, որոնցից ակտիվ էին 20-ը, իսկ ոչ ակտիվները` 12։ Ակտիվության ցուցանիշը կազմում է 62,5 %։ 20 աշխատունակ մարդկանցից աշխատել է 11 անձ (7 տղամարդ և 4 կին)։ Գործազուրկ են եղել 9 անձ (3 տղամարդ և 6 կին)։ 12 անաշխատունակներից 1-ը եղել են աշակերտներ կամ ուսանողներ, 7-ը` թոշակառուներ, իսկ 4-ը չեն աշխատել տարբեր պատճառներով ։
Շների կղզի
Շների կղզի (Isle of Dogs), ամերիկյան անիմացիոն ֆիլմ է, որի ռեժիսորը Ուեսա Անդերսոնը է։ Ֆիլմի պրեմիերան տեղի է ունեցել 2018 թվականի փետրվարի 15-ին ԱՄՆ-ում ։ Այն զբաղեցնում է 13-րդ հորիզոնականը ամենաշահութաբեր տիկնիկային մուլտֆիլմերի ցանկում։
Սյուժե
Գործողությունները տեղի են ունենում ապագա՝ Ճապոնիայում, որտեղ շներին կարանիտինի նպատակաով փակում են առանձին կղզում՝ շան գրիպի պատճառով։ Հերոսներ՝ հինգ տեղական շներ՝ Շեֆ, Ռեքս, Բոս, Դյուք (Գերցոգ) և Քինգ (Թագավոր)։ Նրանք սնվում են մեկուսացած կերպով, տղան՝ Աթարի Քոբայաշին, գնում է կղզի, իր շանը՝ Սփոթսին որոնելու։ Նրանք օգնում են Աթարին պաշտպանվել ճապոնական իշխանությունից, որոնք եկել էին բռնելու տղային։
== Դերերը հնչյունավորել են ==
Անոնս
2015 թվականի հոկտեմբերին Անդերսոնը հայտնել է, որ մտադիր է վերադառնալ անիմացիայի արտադրությանը և նկարահանել ֆիլմ շների մասին, որին մասնակցելու են Էդուարդ Նորտոնան, Բրյանա Քրենսթոնը և Բոբա Բալաբանան ։
Նկարահանումներ
Արտադրությունն սկսվել է 2016 թվականի հոկտեմբերին Անգլիայում ։
Ռեժիսորը նաև հայտարարել է «The Film Foundation» կազմակերպության հետ համագործակցության մասին, որն զբաղվում է համաշխարհային կինոյի ժառանգության վերականգնմամբ և պահպանմամբ ։
Թողարկում
2016 թվականի դեկտեմբերի 23-ին Fox Searchlight Pictures-ը ձեռք է բերել աշխարհում ֆիլմի տարածման իրավունքները՝ հայտարարելով, որ այն կթողարկվի 2018 թվականին  ։
2017 թվականի դեկտեմբերի 4-ին Բեռլինի 68-րդ կինոփառատոնի կազմակերպչական կոմիտեն հայտարարեց, որ «Շների կղզի»-ն կբացի դիտումների հիմնական մրցութային ծրագիրը։ Տեղեկացվում է, որ սա առաջին մուլտֆիլմն է փառատոնի պատմության մեջ, որն ընտրվել է որպես Բեռլինալեի բացման ֆիլմ ։
Ծանոթագրություններ
Կատեգորիա:Ամերիկյան մուլտֆիլմեր Կատեգորիա:2018 մուլտֆիլմեր Կատեգորիա:Մուլտֆիլմեր շների մասին Կատեգորիա:Ֆիլմեր, որոնց գործողությունները տեղի են ունենում ապագայում Կատեգորիա:2018 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան կատակերգական դրամա ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Գերմանական ֆիլմեր Կատեգորիա:Ամերիկյան ֆենտեզի կինոկատակերգություններ Կատեգորիա:Ճապոներեն ֆիլմեր Կատեգորիա:Fox Searchlight Pictures ֆիլմեր Կատեգորիա:Ֆիլմ-հակաուտոպիա
Օրմիլիա
Արտաքին հղումներ
Կատեգորիա:Իսպանիայի բնակավայրեր
Արամ Ա
Կրթություն
Արամ Ա-ն նախնական կրթություն է ստացել Լիբանանի Մեսրոպյան վարժարանում։
Դպրեվանքի ուսման շրջանը հաջողությամբ ավարտելուց հետո,
Միջ-եկեղեցական շարժումը (Ecumenical Movement)
Վեհափառին հայրապետի եկեղեցական կյանքում կարևոր տեղ է գրավում միջ եկեղեցական շարժումը ( Ecumenical Movement ): Աբեղայական Ձեռնադրությունից անմիջապես հետո, հանգրուանային զարգացումով նա իր հետևողական ու գործոն մասնակցությունն է բերում միջազգային եկեղեցական շարժումին՝ թե՛ տեղական, թե՛ Միջին Արեւելյան եւ թե միջազգային մակարդակներում։ Ներկա գտնվում է սեմինարների ավելի քան երեք հարյուր միջազգային, աստվածաբանական երկխoսութիւններու և համագումարների աշխարհի չորս կողմերը, ներկայացնելով Մեծի Տանն Կիլիկիո Կաթողիկոսությունը՝ երբեմն նաև հրավիրվելով որպես դասախոս։
Միջին Արեւելքի Եկեղեցիներու Խորհրդի (Middle East Council of Churches) կառույց
Վեհափառ հայրապետը 1974-ին իր կարևոր դերն է ունենում միջին Արևելքի եկեղեցիների խորհրդի ( Middle East Council of Churches ) կառույցի վերակազմակերպման աշխատանքներում, և այդ թվականից սկսած դառնում է նույն խորհրդի գործադիր վարչության մնայուն անդամը։
2006-ից մինչև 2014,Հաջորդական երկու շրջանի ընտրվումէ նախագահ և ապա պատուոյ նախագահ հիշյալ միջ-եկեղեցական խորհրդին։
1977-ին նշանակվում է Մեծի Տանն Կիլիկիո Կաթողիկոսությանը ներկայացուցիչ Վիեննայի PRO ORIENTE կաթոլիկ Էկյումենիկ  Կիլիկիո կազմակերպության մոտ, որից հետո Նույն կազմակերպության պատուոյ անդամ է ընտրվում։
(Joint Commission of Theological Dialogue Between the Orthodox Church and the Oriental Orthodox Churches)
Իր գործոն Մասնակցությունը բերում է Արևելեան ուղղափառ ոչ քաղկեդոն և քաղկեդոն եկեղեցի (Joint Commission of Theological Dialogue Between the Orthodox Church and the Oriental Orthodox Churches):
Ուղղափառ ավետարանչական ( Orthodox Evangelical ) և Արևելեան ուղղափառ Բարեկարգեալ (Oriental Orthodox) ընտանիքների աստվածաբանական տիալոկին միջազգային մակարդակի վրայ՝ որպես հիմնադիր ու մնայուն անդամ վերոհիշյալ հանձնախմբերի։
Կարևոր դեր ունենում է Արևելեան ուղղափառ ոչ քաղկեդոնական եկեղեցիների և կաթոլիկ Եկեղեցւոյ աստվածաբանական երկխոսության Oriental Orthodox Roman Catholic Theological Dialogue նախաձեռնությունում։
Դեդալոս
Դեդալոս, հին հունական ավանդազրույց։ Աթենացի ավանդական ճարտարապետ Դեդալոսը, իբր, նախանձից սպանելով իր աշակերտին, փախել է Կրետե, որտեղ Մինոս թագավորի հրամանով Մինոտավրոս հրեշի համար կառուցել է Լաբիրինթոս։ Բայց երբ Մինոսի դուստր Արիադային սովորեցրել է հրեշին սպանած Թեսևսին Լաբիրինթոսից ազատելու հնարը, Իկարոս որդու հետ բանտարկվել է Լաբիրինթոսում։ Այնտեղից փախել են Դեդալոսի պատրաստած արհեստական թևերով։ Պատանի Իկարոսը շատ է մոտեցել արևին, հալվել են թևերի փետուրներն ամրացող մոմերը, և նա ընկել է Էգեյան ծով։ Հայրը որդուն թաղել է մերձակա կղզում, որն այնուհետև կոչվել է Իկարիա։ Կրետեի հին արձանագրություններում Դեդալոսը հիշվում է որպես արհեստները հովանավորող աստվածություն։ Հետագայում երբեմն նույնացվել է Հեփեստոսին։ Հնագույն շատ կոթողնոր վարագրվել են Դեդալոսին։ Իսկ աթենացի արվեստագետ Դեդալյանների տոհմը նրան համարել է իր նախնին։